CELEX: 31992R3841
Language: el
Date: 1992-12-17 00:00:00
Title: Κανονισμός (ΕΟΚ) αριθ. 3841/92 του Συμβουλίου της 17ης Δεκεμβρίου 1992 για τη συνέχιση των εισαγωγών βουτύρου Νέας Ζηλανδίας στο Ηνωμένο Βασίλειο με ειδικούς όρους

Avis juridique important

|

31992R3841

Κανονισμός (ΕΟΚ) αριθ. 3841/92 του Συμβουλίου της 17ης Δεκεμβρίου 1992 για τη συνέχιση των εισαγωγών βουτύρου Νέας Ζηλανδίας στο Ηνωμένο Βασίλειο με ειδικούς όρους  

Επίσημη Εφημερίδα αριθ. L 390 της 31/12/1992 σ. 0001 - 0002

ΚΑΝΟΝΙΣΜΟΣ (ΕΟΚ) αριθ. 3841/92 ΤΟΥ ΣΥΜΒΟΥΛΙΟΥ  της 17ης Δεκεμβρίου 1992  για τη συνέχιση των εισαγωγών βουτύρου Νέας Ζηλανδίας στο Ηνωμένο Βασίλειο με ειδικούς όρουςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  την πράξη προσχώρησης της Δανίας, της Ιρλανδίας και του Ηνωμένου Βασιλείου, και ιδίως το άρθρο 5 παράγραφος 2 του πρωτοκόλλου αριθ. 18 που είναι προσαρτημένο στην εν λόγω πράξη,  την πρόταση της Επιτροπής,  Εκτιμώντας:  ότι, με τον κανονισμό (ΕΟΚ) αριθ. 2967/89 (1), επετράπη στο Ηνωμένο Βασίλειο να εισάγει ορισμένες ποσότητες βουτύρου Νέας Ζηλανδίας με ειδικούς όρους κατά τα ημερολογιακά έτη 1989 1992-  ότι πρέπει να συνεχισθεί το καθεστώς παρέκκλισης προκειμένου να εξασφαλισθεί η συνέχιση των εισαγωγών, προελεύσεως Νέας Ζηλανδίας-  ότι, λόγω της σημερινής κατάστασης των διαπραγματεύσεων στα πλαίσια του Γύρου της Ουρουγουάης, φαίνεται σκόπιμη η παράταση για ένα έτος των διατάξεων που ισχύουν στον τομέα του βουτύρου Νέας Ζηλανδίας με ειδικούς όρους και πρέπει να διατηρηθεί το ετήσιο  ποσοστό μείωσης της ποσότητας-  ότι πρέπει να προβλεφθεί ότι, εάν η κατάσταση της αγοράς του βουτύρου απαιτήσει αλλαγές στους όρους παρέμβασης, οι εν λόγω αλλαγές πρέπει να επιδράσουν στις τιμές του βουτύρου Νέας Ζηλανδίας που διατίθεται στο εμπόριο στην Κοινότητα-  ότι το καταλληλότερο μέσο για να προστατευθεί το επίπεδο της τιμής αγοράς του κοινοτικού βουτύρου και για να παρασχεθεί η δυνατότητα στη Νέα Ζηλανδία να προγραμματίσει τις εξαγωγές της προς το Ηνωμένο Βασίλειο, είναι η είσπραξη ειδικής εισφοράς, η οποία  παραμένει κατά κανόνα αμετάβλητη εφόσον δεν μεταβάλλεται το επίπεδο της τιμής παρέμβασης του βουτύρου, κοινοτικής παραγωγής,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Επιτρέπεται στο Ηνωμένο Βασίλειο να εισάγει, με τους όρους που καθορίζονται στον παρόντα κανονισμό, ορισμένες ποσότητες βουτύρου, προελεύσεως Νέας Ζηλανδίας.  Άρθρο 2  1. Το παρόν καθεστώς εφαρμόζεται από 1ης Ιανουαρίου μέχρι 31 Δεκεμβρίου 1993.  Μπορεί να εισαχθεί η ακόλουθη ποσότητα το 1993: 51 830 τόνοι.  2. Το Συμβούλιο, αποφασίζοντας με ειδική πλειοψηφία μετά από πρόταση της Επιτροπής, μπορεί να μειώσει την ποσότητα που αναφέρεται στην παράγραφο 1, προκειμένου να αποφευχθούν σοβαρές διαταραχές της αγοράς βουτύρου στο Ηνωμένο Βασίλειο, ιδίως σε  περίπτωση σημαντικής μείωσης της άμεσης κατανάλωσης βουτύρου.  3. Πριν από την 1η Οκτωβρίου 1993, το Συμβούλιο, αποφασίζει με ομοφωνία, μετά από πρόταση της Επιτροπής συνοδευόμενη από έκθεση, σχετικά με τη διατήρηση του καθεστώτος παρέκκλισης από 1ης Ιανουαρίου 1994.  Άρθρο 3  1. Η ειδική εισφορά, που εφαρμόζεται για το βούτυρο Νέας Ζηλανδίας που εισάγεται δυνάμει του παρόντος κανονισμού, ανέρχεται σε 34,28 Ecu ανά 100 χιλιόγραμμα.  2. Το Συμβούλιο αποφασίζοντας με ειδική πλειοψηφία, μετά από πρόταση της Επιτροπής, θα προσαρμόσει, το ύψος της ειδικής εισφοράς σε συνάρτηση με τις τροποποιήσεις των όρων παρέμβασης για το βούτυρο στην Κοινότητα.  Άρθρο 4  Η υπαγωγή στο ειδικό καθεστώς εισαγωγής εξαρτάται από την προσκόμιση πιστοποιητικού που αναφέρει ότι το συγκεκριμένο βούτυρο:  - είναι καταγωγής Νέας Ζηλανδίας,  - είναι ηλικίας τουλάχιστον έξι εβδομάδων,  - έχει περιεκτικότητα σε βάρος λιπαρών ουσιών ίση ή μεγαλύτερη από 80 % και μικρότερη από 82 %,  - έχει παρασκευασθεί κατευθείαν από γάλα ή κρέμα γάλακτος.  Άρθρο 5  Το Ηνωμένο Βασίλειο ανακοινώνει στην Επιτροπή όλες τις απαραίτητες πληροφορίες για την εφαρμογή του παρόντος κανονισμού και η Επιτροπή ενημερώνει σχετικά τα άλλα κράτη μέλη.  Άρθρο 6  Οι λεπτομέρειες εφαρμογής του παρόντος κανονισμού θεσπίζονται σύμφωνα με τη διαδικασία που προβλέπεται στο άρθρο 30 του κανονισμού (ΕΟΚ) αριθ. 804/68 (2).  Άρθρο 7  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιανουαρίου 1993. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 17 Δεκεμβρίου 1992. Για το Συμβούλιο  Ο Πρόεδρος  J. GUMMER   (1) ΕΕ αριθ. L 281 της 30. 9. 1989, σ. 114. Κανονισμός όπως τροποποιήθηκε τελευταία από τον κανονισμό (ΕΟΚ) αριθ. 1552/90 (ΕΕ αριθ. L 146 της 9. 6. 1990, σ. 14). (2) ΕΕ αριθ. L 148 της 28. 6. 1968, σ. 13. Κανονισμός όπως τροποποιήθηκε  τελευταία από τον κανονισμό (ΕΟΚ) αριθ. 2071/92 (ΕΕ αριθ. L 215 της 30. 7. 1992, σ. 64).